Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: e) a 16/2000. (VI. 8.) EüM rendelet szerinti ellenõrzött területet magába foglaló építmények.
Paragraph Index: 1870

g) a keletkezõ radioaktív anyagok mennyiségének és aktivitáskoncentrációjának csökkentésére, továbbá a kutatóreaktoron belüli szétterjedésének és a környezetbe történõ kibocsátásának az ésszerûen elérhetõ legalacsonyabb szinten tartására szolgáló megoldásokat kell alkalmazni. 4.260. A kutatóreaktor minden olyan részén, amelyek megközelítése ésszerûen feltételezhetõ, biztosítani kell a radioaktív sugárzás és elszennyezõdés elleni védelmet a létesítmény minden üzemállapotában és üzemzavari helyzetében. Az ilyen védelem biztosítsa a kutatóreaktor biztonságos állapotának eléréséhez és fenntartásához szükséges irányító helyiségekbe való bejutást és a benntartózkodást. 4.261. Megfelelõ eszközökkel biztosítani kell a személyi sugárdózisok mérését. Megfelelõen elhelyezett eszközökkel kell biztosítani a sugárzási körülmények rendszeres idõközönkénti mûszeres ellenõrzését és a személyi sugárterhelések értékelését. 4.262. A sugárterhelést becsülni kell és a -becslésnek megfelelõ tartalékkal kell rendelkeznie, hogy a belsõ és külsõ sugárterhelés számításaiban meglévõ bizonytalanságokat is figyelembe vegyék. A számításokhoz a vonatkozó mérési adatokat is fel kell használni. Ahol a dózisszámítások eredményeit befolyásolja a radioaktív szennyezõdésbõl eredõ radioaktív anyag felhalmozódás, ott az üzem élettartama alatt jelentkezõ feltételezhetõ maximális értékekkel kell számolni. 4.263. A személyzet sugárterhelésének becslésénél figyelembe kell venni az üzemi és munkaszervezési körülményeket is. A dózisbecslésnek be kell mutatnia a legnagyobb egyéni éves dózisértéket, az egyéni dózisok eloszlását (átlag, terjedelem) és a kollektív dózis értékét is. 4.264. A telephelyen a nem sugárveszélyes munkakörben foglalkoztatott személyek sugárterhelése határérték becsléssel határozható meg. A telephelyen kívül élõ lakosság sugárterhelését olyan forrásadatokból kell meghatározni, melyek a lakosság vonatkoztatási csoportjára vonatkoznak és figyelembe veszik a külsõ és belsõ forrásokból származó sugárterhelést is. 4.265. Olyan tervezési megoldásokat kell alkalmazni, amelyek megkönnyítik a leszerelés alatt fellépõ sugárterhelések csökkentését. 4.266. A sugárzási, a felületi szennyezettség és a légköri aktivitási szintek alapján zónák szerint csoportosítani kell a munkaterületeket. Biztosítani kell minden zónában a belépés és a benntartózkodás ellenõrzését, valamint a szükséges védõfelszereléseket. 4.267. Megfelelõ eszközökkel korlátozni kell az emberek (személyzet, látogatók, kutatók) sugárterhelését a kutatóreaktor egyes területein való tartózkodás alkalmával, és biztosítani kell, hogy a kutatóreaktor üzemeltethetõ legyen a magas dózisintenzitású területeken való tartózkodás, munkavégzés nélkül. 4.268. Ahol az éves korlát jelentõs hányadát kitevõ sugárterhelésre kell számítani, ott illetéktelenek bejutásának megelõzése érdekében a belépést olyan fizikai eszközökkel kell ellenõrizni, mint távmûködtetésû zárak, zárt ajtók vagy behatolásjelzõk. Bármely személy azonnali menekülését az ilyen helyekrõl nem akadályozhatja semmilyen tervezési megoldás. Ahol ilyen ellenõrzési intézkedések ésszerûen nem valósíthatók meg, ott a védelem azonos szintjét kell más eszközökkel biztosítani. 4.269. Megfelelõ módon biztosítani kell a szennyezett területekre belépõ és munkát végzõ személyek védelmét és a levegõ radioaktivitásának, a felületi szennyezettségnek, valamint a külsõ sugárzás terjedésének rendszeres idõközönkénti mûszeres ellenõrzését az egyes zónákon belül és között. A megoldások terjedjenek ki a szennyezett területek szellõztetésére a kontamináció szétterjedésének korlátozása érdekében és a szennyezettség széthordásának megelõzésére irányuló megfelelõ intézkedésekre. 4.270. Biztosítani kell a szennyezett területek, továbbá a szennyezett területekrõl származó tárgyak dekontaminálását, amelyekben vagy amelyek környezetében a személyzet tartózkodhat vagy áthaladhat. A jelentõs sugárszennyezõdéssel járó munkavégzéshez helyi telepítésû dekontamináló eszközöket kell biztosítani, vagy igazolni kell, hogy az adott körülmények között központi dekontamináló eszköz megfelelõen alkalmazható. 4.271. A nagyaktivitású tárgyak manipulációját távmûködtetésû eszközökkel kell végezni. Az erõsen szennyezett darabok manipulációját zárt, a szennyezettség szétterjedése ellen megfelelõ védelmet nyújtó körülmények között kell végezni. 4.272. A radioaktív szennyezõdésnek kitett tartály, csõhálózat, felszerelés és reaktorépületben elhelyezkedõ szerkezetek bevonattal való ellátását úgy kell tervezni, hogy könnyen dekontaminálhatók legyenek. 4.273. A mûszereket alkalmassá kell tenni az üzemi területek sugárzási szintjeinek és a levegõ radioaktív szennyezettségének azonnali, megbízható és pontos jelzésére, és riasztórendszerrel kell ellátni a szintek jelentõs megváltozásainak jelzésére. Minden ilyen eszköz legyen alkalmas az éppen uralkodó környezeti viszonyok alapján megbízható kijelzésre és riasztásra. 4.3.7.2. A dozimetriai ellenõrzõ eszközök telepítésének tervezése 4.274. Olyan eszközöket kell telepíteni, amelyekkel kutatóreaktor várható üzemi eseményei és feltételezett üzemzavarai során, valamint súlyos balesetek esetén is biztosítani lehet a sugárzási szint mérését. 4.275. A kutatóreaktor légnemû és folyékony kibocsátásait, továbbá a létesítmény környezetének sugárzási viszonyait telepített mûszerekkel ellenõrizni kell. 4.3.7.3. A biológiai védelem, árnyékolás 4.276. A biológiai védelmeket, árnyékolásokat, valamint a hozzájuk tartozó berendezéseket úgy kell tervezni, hogy ésszerûen csökkenthetõ legyen:

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes